สาเหตุที่ต้องจับตามองเศรษฐกิจสหรัฐ ที่ฟื้นตัวจากโควิด-19 ได้ดีในปี 2021 เพราะเหตุใด
IMF ปรับประมาณการ GDP สหรัฐ ปี 2021 ขึ้นเป็น +7% เพราะฟื้นตัวจากโควิด-19 ได้ดี แถมมีแผนกระตุ้นเศรษฐกิจทะเยอทะยาน ทั่วโลกจะได้รับอานิสงส์ส่งออกดีขึ้น

joe biden

IMF ปรับประมาณการ GDP สหรัฐขึ้นเป็น +7%
ชัดเจนว่าสถานการณ์ในสหรัฐกำลังดีขึ้นเรื่อยๆ เพราะล่าสุด กองทุนการเงินระหว่างประเทศ (IMF) ปรับประมาณการการเจริญเติบโตทางเศรษฐกิจสหรัฐในปี 2021 ขึ้นเป็น 7% นี่คืออัตราการเจริญเติบโตทางเศรษฐกิจของสหรัฐที่เร็วที่สุดนับตั้งแต่ปี 1984 เป็นต้นมา 

ส่วนในปี 2022 ก็ปรับคาดการณ์ขึ้นว่าเศรษฐกิจสหรัฐจะเติบโตได้ถึง 4.9%

ก่อนหน้านี้ ในเดือนเมษายนที่ผ่านมา IMF เคยประมาณการไว้ว่า

เศรษฐกิจสหรัฐจะโตขึ้น 4.6% ในปี 2021
เศรษฐกิจสหรัฐจะโตขึ้น 3.5% ในปี 2022
สหรัฐฟื้นตัวจากโควิดได้น่าทึ่ง มีแผนกระตุ้นที่ทะเยอทะยาน
สาเหตุสำคัญ 2 อย่างที่ทำให้ IMF ปรับประมาณการขึ้นอย่างก้าวกระโดด คือ การฟื้นตัวจากโควิดที่น่าทึ่ง และ นโยบายกระตุ้นขนานใหญ่

นิวยอร์ก คลายกฎควบคุมโควิด กลับภาวะสู่ปกติ
New York City USA นิวยอร์ก สหรัฐอเมริกา
ภาพจาก Shutterstock
สหรัฐกระจายวัคซีนให้กับพลเมืองได้อย่างมีประสิทธิภาพ ข้อมูลจาก New York Times ระบุว่า ณ ปัจจุบัน ประชากรสหรัฐ 55% ได้รับวัคซีนอย่างน้อย 1 เข็ม ส่วน 47% ได้รับวัคซีนครบ 2 เข็มแล้ว ทำให้ศูนย์ควบคุมและป้องกันโรคสหรัฐ (CDC) อนุญาตให้ผู้ที่ได้รับวัคซีนครบโดสแล้วไม่ต้องสวมใส่หน้ากากอนามัยในพื้นที่สาธารณะ

ในขณะที่กิจการต่างๆ ก็เริ่มกลับมาทำการกันเป็นปกติ

ค้าปลีกในสหรัฐ ยกเลิกการใส่หน้ากากเข้าร้าน
ร้านอาหารในสหรัฐ กลับมาสู่ปกติ แต่ขาดคนทำงาน
ไป Disneyland ได้แล้ว ไม่ต้องใส่แมสก์ ไม่ตรวจอุณหภูมิ
นอกจากนี้ สหรัฐยังมีแผนกระตุ้นที่ทะเยอทะยาน เช่น นโยบายเยียวยาเศรษฐกิจ (American Rescue Plan) 1.9 ล้านล้านดอลลาร์ กอบกู้เศรษฐกิจที่ทรุดตัวลงเพราะโควิด-19

IMF ยังปรับประมาณการบนสมมติฐานที่ว่านโยบายกระตุ้นเศรษฐกิจของไบเดนอีก 2 แผน คือ แผนลงทุนโครงสร้างพื้นฐาน (American Job Plan) มูลค่า 2 ล้านล้านดอลลาร์ และ แผนนโยบายสังคม (American Families Plan) จะผ่านการรับรองในสภาคองเกรส

เมื่อสหรัฐฟื้นตัว โลกก็จะฟื้นตัว
สาเหตุที่เราต้องจับตามองเศรษฐกิจสหรัฐ เพราะต้องไม่ลืมว่าสหรัฐคือมหาอำนาจทางเศรษฐกิจที่ใหญ่ที่สุด การฟื้นตัวของสหรัฐหมายความว่าการลงทุนของเอกชนในระดับโลกจะเริ่มต้นขึ้นอีกครั้ง และยังหมายความว่าประชาชนสหรัฐซึ่งเป็นหัวใจหลักการบริโภคในระดับโลกก็จะกลับมา การส่งออกของประเทศอื่นก็จะฟื้นตัวตาม

Vietnam Port
ภาพจาก Shutterstock
ตัวอย่างที่มีข้อมูลยืนยันเป็นรูปธรรมคือกรณีของเวียดนาม ล่าสุด รัฐบาลเวียดนามประกาศว่า GDP เติบโตขึ้นถึง 6.61% ในไตรมาส 2 แม้จะเกิดการระบาดของโควิด-19 ระลอกใหม่ 

ปัจจัยหนุนอย่างหนึ่งก็คือการส่งออกไปยังสหรัฐในช่วงครึ่งปีแรกที่เติบโตขึ้นถึง 42.6% โดยการส่งออกทั้งหมดมีมูลค่ากว่า 4.49 หมื่นล้านดอลลาร์ (เกือบ 1.44 ล้านล้านบาท)
สาเหตุที่ต้องจับตามองเศรษฐกิจสหรัฐ ที่ฟื้นตัวจากโควิด-19 ได้ดีในปี 2021 เพราะต้องไม่ลืมว่า สหรัฐคือมหาอำนาจทางเศรษฐกิจที่ใหญ่ที่สุด การฟื้นตัวของสหรัฐหมายความว่า การลงทุนของเอกชนในระดับโลกจะเริ่มต้นขึ้นอีกครั้ง และยังหมายความว่าประชาชนสหรัฐซึ่งเป็นหัวใจหลักการบริโภคในระดับโลกก็จะกลับมา การส่งออกของประเทศอื่นก็จะฟื้นตัวตาม